УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев Олегрэ КIуэкIуэ Юрийрэ Налшык щызэхуэзащ
КъБР-м и Правительствэм и Унэм иджыблагъэ щызэхуэзащ Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев О. Е., Къэбэрдей-Балъкъэр Республикэм и Iэтащхьэ КIуэкIуэ Ю. А. сымэ.
ЗэIущIэм щытепсэлъыхьащ республикэм и социально-экономикэ зыужьыныгъэм пыщIа Iуэхухэм. Гулъытэ хэха хуащIащ егъэджэныгъэм, узыншагъэр хъумэным, псэупIэхэр ухуэным, нэгъуэщI Iуэхухэми яхуэгъэзауэ УФ-м и Президентым къыдигъэкIа «накъыгъэ» указхэр гъэзэщIэным. Белавенцев Олег къыхигъэщхьэхукIащ, республикэм и промышленностымрэ мэкъумэш хозяйствэмрэ ехъулIэныгъэ нэрылъагъухэр зэраIэр.
КъБР-м и Iэтащхьэмрэ
Правительствэмрэ я пресс-IуэхущIапIэ.
